Η ηπαρίνη στην εξωσωματική κυκλοφορία
Creators: name: Χαλκίδου, Ειρήνη Χριστίνα Γεωργίου
Publisher: name: Aristotle University of Thessaloniki
Year: 2023
Subjects: Ηπαρίνη
Θρομβοπενία προκαλούμενη από HIT
Πρωταμίνη
Heparin
Hit
Protamine

description: Στη σύγχρονη εποχή η καρδιοχειρουργική επιστήμη, σε συνδυασμό με την ανάπτυξη της φαρμακευτικής και της τεχνολογίας έχουν φτάσει σε εντυπωσιακά επίπεδα και εκατομμύρια ζωές σώζονται κάθε χρόνο. Ανάμεσα στα μηχανικά μέσα που διαθέτει η αντίστοιχη επιστημονική κοινότητα για την αντιμετώπιση των καρδιοπαθειών είναι και η συσκευή εξωσωματικής κυκλοφορίας, μέσω της οποίας διενεργούνται οι περισσότερες καρδιοχειρουργικές επεμβάσεις. Απαραίτητη προϋπόθεση για την ομαλή λειτουργία της παραπάνω συσκευής είναι η χορήγηση ηπαρίνης στον ασθενή. Η παρούσα εργασία στόχο έχει μέσα από τη μελέτη ιατρικών, επιστημονικών άρθρων, μελετών και ερευνών να αναπτύξει τα οφέλη αλλά και τους κινδύνους που παρουσιάζει η χρήση ηπαρίνης στην εξωσωματική κυκλοφορία του αίματος. Η μέθοδος η οποία ακολουθείται είναι αυτή της βιβλιογραφικής ανασκόπησης. Η ηπαρίνη, μία οργανική χημική ένωση που υπάρχει ως φυσικό αντιθρομβωτικό, ανακαλύφθηκε το 1916 και εντοπίστηκε στο ήπαρ του σκύλου. Υπάρχουν δύο είδη ηπαρίνης, η κλασική και η ηπαρίνη χαμηλού μοριακού βάρους. Η ηπαρίνη από το 1930 άρχισε να χρησιμοποιείται ευρέως ως αντιθρομβωτικό και βοήθησε τα μέγιστα στην εφαρμογή της εξωσωματικής κυκλοφορίας στην καρδιοχειρουργική ήδη από το 1953, οπότε έχουμε και την πρώτη επιτυχημένη καρδιοχειρουργική επέμβαση. Η μέθοδος που έχει καθιερωθεί σε παγκόσμια κλίμακα για την παρακολούθηση της δράσης της ηπαρίνης κατά τη διάρκεια του χειρουργείου καρδιάς είναι ο υπολογισμός του ενεργοποιημένου χρόνου πήξης (ACT).Ως επιθυμητό όριο ACT ορίζεται η τιμή του 400-480 sec. Παρά το γεγονός ότι τα οφέλη της ηπαρίνης είναι αδιαμφισβήτητα βάσει των τυχαιοποιημένων κλινικών δοκιμών των τελευταίων ετών, περαιτέρω έρευνες απαιτούνται που να καλύπτουν όλο το φάσμα των εξειδικευμένων περιπτώσεων, τόσο για το είδος της ηπαρίνης (κλασσική ή ΗΧΜΒ) όσο και για τη δοσολογία και τον τρόπο χορήγησής της για την αποφυγή επιπλοκών και την εξασφάλιση της επιβίωσης και ποιότητας ζωής των ασθενών. Έρευνες πρέπει να γίνουν και όσον αφορά στην εξέλιξη των συσκευών εξωσωματικής κυκλοφορίας και ειδικότερα του οξυγονωτή ώστε να καθίσταται ασφαλής η χρήση τους και να μειωθούν οι κίνδυνοι που συνδέονται με την τεχνητή οξυγόνωση και την εξωσωματική κυκλοφορία.
description: In the modern era, cardiac surgery science, combined with the development of medicine and technology have reached impressive levels and millions of lives are saved every year. Among the mechanical means available to the respective scientific community for the treatment of heart diseases is the extracorporeal circulation device, through which most cardiac surgeries are performed. A necessary condition for the smooth operation of the above device is the use of heparin to the patient. The aim of the present study through the study of medical, scientific articles studies and researches to underline the benefits but also the risks due to the use of heparin in the extracorporeal blood circulation. The method use is that of the bibliographic review. Heparin, an organic chemical compound that exists as a natural anticoagulant in the body, was discovered in 1916 by MacLean in the liver of a dog. There are two types of heparin, the classic and the low molecular weight heparin. Since 1930 heparin has been widely used as an antithrombotic and helped during extracorporeal circulation in cardiac surgery as early as 1953, when the first successful cardiac surgery took place. The method that has been established worldwide to monitor the action of heparin during cardiac surgery is the calculation of active clotting time (ACT).The value of 400-480 sec is defined as the desired ACT limit. Despite the fact that the benefits of heparin are indisputable, based on a number of randomized clinical trials of the recent years, further research is needed, that will cover the whole spectrum of specialized cases, the type of heparin (classical or low molecular weight heparin) which is more suited accordingly, as well as the dosage and the method of its use in order to avoid complications and ensure the survival and quality of life of the patients. Research must also be done regarding the improvement of extracorporeal circulation devices and in particular the oxygenator, in order to make their use safe and to reduce the risks associated with artificial oxygenation and extracorporeal circulation.